Hyvä CV luo positiivisen ensivaikutelman ja on samalla helppo ja nopea lukea. Muista, että rekrytoija lukee vuosittain jopa tuhansia ansioluetteloita, joten CV:n on tärkeää olla mukava ja helppo lukea. Tämä tarkoittaa käytännössä sitä, että hyvässä CV:ssä on selkä rakenne, ja muun muassa otsikot auttavat navigoimaan ansioluettelon sisältöä. Toisaalta hyvä CV on tasapainoinen myös muiden graafisten elementtien suhteen, ja se korostaa persoonallisuuttasi samalla kun se soveltuu hakemaasi rooliin ja alaan. Voit halutessasi erottua joukosta valitsemalla graafisesti näyttävän mallipohjan, mutta näin kannattaa tehdä vain mikäli se sopii omaan alaasi ja rooliisi. Suomessa suositaan edelleen melko yksinkertaisia ansioluetteloita, joten liiallinen erottuminen voi kääntyä pahimmassa tapauksessa sinua vastaan.